CELEX: 32015R2318
Language: da
Date: 2015-12-08 00:00:00
Title: Kommissionens gennemførelsesforordning (EU) 2015/2318 af 8. december 2015 om tarifering af visse varer i den kombinerede nomenklatur

12.12.2015   
            
            
               DA
            
            
               Den Europæiske Unions Tidende
            
            
               L 328/57
            
         KOMMISSIONENS GENNEMFØRELSESFORORDNING (EU) 2015/2318
   af 8. december 2015
   om tarifering af visse varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 12, stk. 6, i Rådets forordning (EØF) nr. 2913/92 (2). Denne periode bør fastsættes til tre måneder.
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er nævnt i kolonne 2 i tabellen.
   Artikel 2
   Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 12, stk. 6, i forordning (EØF) nr. 2913/92 i en periode på tre måneder fra denne forordnings ikrafttræden.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 8. december 2015.
      
         
            På Kommissionens vegne
         
         
            For formanden
         
         Heinz ZOUREK
         
            Generaldirektør for Beskatning og Toldunion
         
      
   
   
      (1)  EFT L 256 af 7.9.1987, s. 1.
   
      (2)  Rådets forordning (EØF) nr. 2913/92 af 12. oktober 1992 om indførelse af en EF-toldkodeks (EFT L 302 af 19.10.1992, s. 1).
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  En vare (et såkaldt »armbånd til smartphones«), der hovedsageligt er fremstillet af tekstilmateriale. Varen består af et etui til en mobiltelefon med et elastisk bånd, som spændes omkring overarmen.
                  Bag på etuiet er der en spalteåbning, hvorigennem der kan indsættes en mobiltelefon. På forsiden af varen er der en aflang, gennemsigtig plade af plastfolie. Den gennemsigtige plade er indrammet af cellefolie af plast, som også dækker forsiden af båndets korte ende. Bagsiden af varen samt selve båndet består af gummeret tekstilstof (ydre lag af tekstilmateriale med et lag af cellegummi mellem dem). Båndet er forsynet med et burrebånd og kan føres gennem to huller i den korte ende, så det kan tilpasses bærerens overarm.
                  (Se billede A og B) (1)
                  
               
               
                  4202 92 98
               
               
                  Tarifering i henhold til almindelig bestemmelse 1 og 6 vedrørende den kombinerede nomenklatur, bestemmelse 1, litra l), til afsnit XI, supplerende bestemmelse 1 til kapitel 42 og teksten til KN-kode 4202, 4202 92 og 4202 92 98.
                  Varen er designet til at indeholde en specifik genstand (mobiltelefon eller smartphone), og derfor har den de objektive karakteristika, der gælder for en beholder i stil med beholdere henhørende under pos. 4202 (se også de forklarende bemærkninger til HS, pos. 4202).
                  Tarifering under pos. 6307 som andre konfektionerede varer er derfor udelukket.
                  Varen skal derfor tariferes under KN-kode 4202 92 98 som etuier med yderside af tekstilmaterialer.
               
            
         
      
                  
                     
               
               
                  
                     
               
            
                  Billede A
               
               
                  Billede B
               
            
         (1)  Billederne er kun til orientering.